สวัสดีค่า คุณ ประจำเดือนหนูเพิ่งหมดไปได้ ประมาณ 7 วันค่า กินยาคุมไป 9 วัน แล้ววันนี้ อยู่ดีๆ ก้อมีเลือดออกมา ตอนเข้าห้องน้ำค่ะ มันคืออะไรค่ะ แล้วต้องทำยังไงคะ หลังหมดประจำเดือนยังไม่มีเพศสัมพันธ์นะค่ะ
สวัสดีค่ะ หากเพิ่งทานยาคุมกำเนิดเป็นแผงแรก และกำลังอยู่ในระหว่างการทานยา เลือดที่ออกมาจากช่องคลอด อาจเกิดจากผลข้างเคียงของยาคุมกำเนิดที่ทำให้มีเลือดออกกะปริดกะปรอยได้ ดังนั้น แนะนำให้สังเกตเลือดที่ออกไปก่อน หากมีปริมาณไม่มาก ไม่มีปวดท้องน้อยรุนแรง ก็ไม่ได้อันตรายแต่อย่างใด โดยส่วนใหญ่เมื่อทานต่อเนื่องไปซัก 1-2 แผง เลือดที่ออกจะค่อยๆ น้อยลงและหายไปแต่หากเลือดที่ออกมีปริมาณมาก หรือมีปวดท้องน้อยมาก หรือมีตกขาวที่ผิดปกติร่วมด้วย ควรหยุดทานยาคุมกำเนิดไปก่อน และสังเกตอาการต่อ หากยังคงมีเลือดออกอีก ควรไปพบแพทย์เพื่อตรวจหาสาเหตุอื่นๆ ค่ะ เช่น มีการตั้งครรภ์เกิดขึ้นมาก่อนที่จะทานยาคุมกำเนิดแล้วเกิดการแท้งขึ้น หรือมีมดลูกอักเสบ เป็นต้น